Source: https://www.edilex.fi/aihealueet/Siviilioikeus/uutiset?classIds%5B%5D=303&classIds%5B%5D=304&classIds%5B%5D=305&classIds%5B%5D=306&classIds%5B%5D=307&classIds%5B%5D=308&classIds%5B%5D=309&classIds%5B%5D=310&classIds%5B%5D=311&classIds%5B%5D=312&classIds%5B%5D=313&classIds%5B%5D=314&classIds%5B%5D=315&classIds%5B%5D=316&classIds%5B%5D=317&classIds%5B%5D=318&classIds%5B%5D=319&classIds%5B%5D=320&classIds%5B%5D=321&classIds%5B%5D=322&classIds%5B%5D=323&typeIds%5B%5D=127%3Afi&perpage=20&offset=13161&sort=timeasc
Timestamp: 2020-01-29 14:50:48+00:00
Document Index: 20355896

Matched Legal Cases: ['KKO ', 'kko ', 'Tuomioistuin ', 'KKO ', 'tuomioistuin ', 'tuomioistuin ', 'KKO ']

Uutiset (14034)
Siviilioikeus (7030)
1 Perhe- ja perintöoikeus (2150)
1.1 Perhe (772)
2 Henkilöoikeus (3062)
2.3 Edunvalvonta (167)
2.5 Henkilötiedot ja tietosuoja (641)
3 Varallisuusoikeus (4999)
3.1 Sopimussuhde (2122)
3.2 Irtain omaisuus (947)
4 Kuluttajansuoja (4649)
4.1 Myynti ja markkinointi kuluttajille (1496)
5 Vahingonkorvaus (2040)
Yritystoiminta (6956)
1 Elinkeinot (10933)
1.1 Elinkeinon harjoittaminen (2148)
1.4 Vakuuttaminen (366)
2 Yhteisöt (3531)
2.1 Yritysmuodot (683)
2.3 Asumisyhteisöt (389)
3 Kirjanpito ja tilintarkastus (929)
3.1 Kirjanpito (196)
4 Kilpailu ja julkiset hankinnat (3100)
4.2 Julkiset hankinnat (492)
5 Immateriaalioikeus (1657)
5.7 Tavaramerkki (242)
6 Viestintä (2451)
6.2 Viestintäverkot (460)
7 Liikenne (2473)
7.1 Tieliikenne (753)
7.4 Ilmaliikenne (120)
Verotus (4441)
1 Tulovero ja varojen arvostaminen (3327)
7 Perintö- ja lahjavero (396)
10 Arvonlisävero (1498)
15 Verotusmenettely ja veronkanto (1491)
16 Verohallinto ja suoritemaksut (520)
Työ- ja sosiaalioikeus (7433)
1 Työ- ja virkasuhde (8159)
1.1 Työsuhde (2349)
1.2 Virkasuhde (1009)
4 Työttömyys- ja palkkaturva sekä työllisyyden edistäminen (6169)
5 Eläkkeet (1287)
6 Sosiaaliturva (2175)
7 Sosiaalihuolto ja -palvelut (2531)
7.1 Sosiaalihuolto (500)
8 Terveydenhuolto ja kuntoutus (4479)
8.1 Kansanterveys (300)
8.7 Potilaan asema ja oikeudet sekä rekisterinpito (313)
9 Sosiaali- ja terveydenhuollon hallinto ja rahoitus (3198)
9.1 Sosiaali- ja terveydenhuollon viranomaiset ja järjestöt (411)
9.5 Sosiaali- ja terveydenhuollon rahoitus ja maksut (274)
10 Sosiaali- ja terveydenhuollon lainsäädännön kansainvälinen soveltaminen (373)
Ympäristö (3641)
1 Ympäristö ja ympäristönsuojelu (4591)
1.1 Ympäristönsuojelu (927)
1.5 Eläinsuojelu ja eläintaudit (186)
1.8 Ilmansuojelu (132)
Rikos- ja prosessioikeus (10008)
1 Rikosoikeus (8688)
1.1 Rikokset (4753)
1.2 Esitutkinta ja pakkokeinot (792)
1.3 Rikosoikeudelliset seuraamukset (910)
2 Prosessioikeus (5930)
2.1 Oikeudenkäynti (2730)
2.2 Oikeuslaitos (689)
2.3 Oikeusapu ja oikeudenkäynnin kustannukset (755)
2.4 Maksukyvyttömyysmenettelyt (511)
Julkisoikeus (6466)
1 Valtio-oikeus (7180)
1.1 Perustuslaki ja ihmisoikeudet (1636)
1.4 Ylimmät laillisuusvalvojat (201)
2 Yleishallinto-oikeus (5499)
2.1 Hallintoasioiden käsittely (1261)
2.2 Viranomaisten toiminnan julkisuus (395)
2.3 Rekisterit ja arkistot (97)
3 Hallintolainkäyttö ja hallintotuomioistuimet (4664)
4 Hallintoalueet ja itsehallinto (3099)
4.2 Kunnat (736)
6 Yleinen järjestys ja turvallisuus (2748)
8 Kansainväliset suhteet ja ulkomaalaiset (3501)
8.5 Ulkomaalaiset (637)
14034 hakuosumaa
1 - 20 .......... 13101 - 13120 13121 - 13140 13141 - 13160 13161 - 13180 13181 - 13200 13201 - 13220 13221 - 13240 13241 - 13260 .......... 14021 - 14034
19.3.2019 12.10
Hovioikeus arvioi tuomioistuimen tutkimisvelvollisuutta ja luotonantajan tiedonantovelvollisuuksia pikavippiasiassa – luotonantaja ei saanut periä vaatimiaan nostoprovisiota, luottokorkoa eikä viivästyskorkoa Kuluttajansuojalainsäädännön esitöissä (HE 122/2004 vp s. 24 ja HE 24/2010 vp s. 30) kuvataan esimerkinomaisesti, että tietojenantovelvollisuus voidaan verkkopankkipalvelussa tai internetsivustolla täyttää siten, että ohjelma ohjaa kuluttajan ennen sopimuksen tekemistä tallentamaan ja tulostamaan ennakkotiedot ja sopimusehdot. Jälkimmäisessä hallituksen esityksessä (s. 30) mainitaan myös se vaihtoehto, että tiedot voidaan lähettää kuluttajalle sähköpostitse. J.W.-Yhtiöt Oy:n lainapalvelu ei ole valittajan ilmoituksen mukaan ohjannut A:ta ennen sopimuksen tekemistä tallentamaan tai tulostamaan sopimusehtoja, vaikka käytetty teknologia sinänsä on mahdollistanut ehtojen tallentamisen ja tulostamisen. Edelleen tämä seikka tukee sitä päätelmää, ettei A ole saanut luottosopimusta kuluttajansuojalain 7 luvun 17 §:n tarkoittamalla tavalla tiedokseen. Tuomiossa mainituilla perusteilla hovioikeus katsoi, ettei WestStar Oy osoittanut A:n saaneen kuluttajaluottosopimusta haltuunsa pysyvällä tavalla kuluttajansuojalain 7 luvun 17 §:n mukaisesti. Kuluttajansuojalain 7 luvun 17 §:n 3 momentin nojalla tästä seuraa käräjäoikeuden katsomin tavoin, ettei luotonantaja saa luottosuhteen perusteella periä vaatimiaan nostoprovisiota, luottokorkoa eikä viivästyskorkoa korkolain 4 §:n 2 momentin mukaisesti. (Lainvoimainen)Avoin uutinen
19.3.2019 14.09
KKV: Kouluturvaa-lehteä kauppaava KT Kustannus jatkaa edelleen kuluttajien harhaanjohtamistaKilpailu- ja kuluttajavirastoon (KKV) on tullut vuoden 2018 alusta yli 600 kuluttajien yhteydenottoa KT Kustannuksesta, joka markkinoi puhelimitse Kouluturvaa-lehteä. Yritys on markkinoinut lehteä harhaanjohtavasti ja lähettänyt sitä kuluttajille ilman tilausta. Kuluttaja-asiamies on tehnyt yrityksestä tutkintapyynnön poliisille ja kehottaa välttämään yrityksen kanssa asioimista.
20.3.2019 8.57
Hovioikeus: Elatusapuvelkaa koskevaan luottotietomerkintään ei tullut soveltaa EU:n yleisen tietosuoja-asetuksen 17 artiklan 3 b kohdan oikeutta tietojen poistamiseen eli ”oikeutta tulla unohdetuksi” Valittaja A vaati, että käräjäoikeuden päätös kumotaan ja Oulun seudun ulosottovirasto velvoitetaan pyytämään luottotietotoiminnan harjoittajia poistamaan A:ta koskevat 3.6.2015 ja 26.5.2016 päivätyt maksuhäiriömerkinnät. Hovioikeus totesi muun muassa, että luottotietomerkinnät ovat niiden tarkoitukseen nähden tarpeellisia myös sen jälkeen, kun varsinainen ulosottomenettely on jo päättynyt. Vaikka yksityisoikeudellisia velkoja koskeva luottotietomerkintä voitaisiinkin poistaa velan vanhennuttua, ei samaa periaatetta voida kuitenkaan soveltaa elatusapuvelkaan, kun otetaan huomioon elatusapusaatavan verraten lyhyt vanhentumisaika ja se, että luottotietomerkinnät palvelevat yleistä etua. Luotonantajien kannalta verraten tuoreiden maksuhäiriömerkintöjen poistaminen luottotiedoista heikentäisi luottotietojen kattavuutta ja näin vaikeuttaisi luotonantajan mahdollisuuksia arvioida velallisen kykyä huolehtia maksuvelvoitteistaan, mikä vaarantaisi muun ohella rahoitusjärjestelmän toimivuutta. Näin ollen ja erityisesti EU:n yleisen tietosuoja-asetuksen johdanto-osan soveltamisohjeeseen viitaten hovioikeus katsoi, että luottotietomerkintöjen käsittely tapahtuu yleistä etua koskevan tehtävän hoitamista varten. Asiassa ei siten tullut soveltaa EU:n yleisen tietosuoja-asetuksen 17 artiklan 3 b kohdan oikeutta tietojen poistamiseen eli ”oikeutta tulla unohdetuksi”. (Vailla lainvoimaa 20.3.2019)
20.3.2019 9.12
KKO äänesti: Yhdistysten hyväksi tehty testamentti oli peruttu uudella testamentilla A oli vuonna 1980 tehnyt B:n hyväksi yleistestamentin. Siihen sisältyi myös määräys, jonka mukaan A:n omaisuus menee kahdelle yleishyödylliselle yhdistykselle, jos B on kuollut ennen A:ta. A oli vuonna 2004 tehnyt B:n kanssa keskinäisen yleistestamentin muistamatta aikaisemmin tekemäänsä testamenttia. Vuonna 2004 tehdyssä testamentissa ei ollut määräyksiä muista testamentinsaajista eikä aikaisemmin tehdyn testamentin voimassaolosta. B kuoli ensin. A:n kuoltua yhdistykset vaativat vahvistettavaksi, että A:n niiden hyväksi vuonna 1980 antama testamenttimääräys oli edelleen voimassa.
Korkein oikeus katsoi, että A:n testamenttaustahto ilmeni vuonna 2004 tehdystä, hänen koko omaisuuttansa koskevasta yleistestamentista. Kyseisestä testamentista ei ilmennyt A:n tahdon olleen, että hänen omaisuutensa menisi yhdistyksille. Aikaisempi testamentti oli siten tullut peruutetuksi uudella testamentilla, minkä takia yhdistysten vaatimus hylättiin. (Ään.)
Tukea tietosuojatyöhön Euroopan tietosuojaneuvostosta
Mainonnan eettisen neuvoston lausuntoja – huomautukset Instagram-mainonnasta Mainonnan eettisen neuvoston lausunnoissa on kyse kahvimainoksesta ystävänpäivänä, markkinoinnin tunnistettavuudesta Instagramissa (2 huomautusta), veron kiertoviikko -sanaleikistä ja K-18-televisiosarjan mainoksesta.
21.3.2019 12.58
Työryhmä ehdottaa lunastuslain korvausperusteiden uudistamista – markkina-arvo käyvän arvon sijaan Oikeusministeriön asettama työryhmä ehdottaa lunastuslain korvausperusteiden uudistamista. Tarkoituksena on turvata lunastettavan omaisuuden haltijan asemaa ja varmistaa, että lunastuskorvaus täyttää perustuslain edellyttämän täyden korvauksen vaatimuksen kaikissa tilanteissa. Lunastettavasta omaisuudesta suoritettavan korvauksen tulisi ehdotuksen mukaan perustua markkina-arvoon nyt perusteena olevan käyvän arvon sijasta. Markkina-arvoon perustuva korvaus sisältäisi myös odotusarvot, jotka perustuvat omaisuuden mahdolliseen käyttötavan muutokseen. Lisäksi markkina-arvon määrittäminen voisi perustua nykyistä monipuolisemmin erilaisten arviointimenetelmien hyödyntämiseen.
22.3.2019 8.00
Hovioikeus julisti osakeyhtiön ylimääräisen yhtiökokouksen tekemän päätöksen lunastaa yhdeltä omistajalta 2.159 yhtiön osaketta pätemättömäksi Osakeyhtiölain 15 luvun 6 §:n 2 momentin vaatimus kaikkien osakkeenomistajien suostumuksesta suunnattuun lunastamiseen on ehdoton. Tuomiossa todetuista syistä sitä ei voitu tulkita täytetyksi osakassopimuksen allekirjoittamisella siitä huolimatta, että yhtiölle oli osakassopimuksessa asetettu viime kädessä velvollisuus lunastaa osakkeet. Asiassa ei näytetty, että L olisi osakkeenomistajana antanut suostumusta A:n osakkeiden lunastamiseen. A oli vaatinut ensisijaisesti päätöksen julistamista tällä perusteella mitättömiksi. Tuomioistuin voi kuitenkin osakeyhtiölain 21 luvun 4 §:n nojalla ainoastaan julistaa yhtiökokouksen päätöksen pätemättömäksi tai muuttaa sitä. Näin ollen Insinööritoimisto X Oy:n moitteenalainen päätös oli julistettava pätemättömäksi. Toimivalta määrätä osakkeiden lunastushinnasta erimielisyystilanteissa oli yhtiöjärjestyksen nojalla yksinomaan välimiesoikeudella. Yhtiökokouksen päätös oli lunastushinnan osalta näin ollen yhtiöjärjestyksen ja osakeyhtiölain vastaisena pätemätön myös tällä perusteella. (Vailla lainvoimaa 22.3.2019. Valituslupa myönnetty, ks. VL:2019-62)
22.3.2019 10.45
Punkalaitumen seurakunta voitti syrjintäjutun käräjäoikeudessa Pirkanmaan KO:sa on käsitelty kannetta, jossa kausityöntekijän tehtävään valitsematta jäänyt hakija vaati seurakunnalta korvauksia sekä tasa-arvolain että yhdenvertaisuuslain perusteella, kummankin lain rikkomisesta 15 000 euroa eli yhteensä 30 000 euroa. Kantajana ollut mies katsoi olleensa tehtävään palkattua naispuolista hakijaa ansioituneempi. Lisäksi hän väitti, että syynä hänen syrjäyttämiseensä olivat sukupuolisen syrjinnän lisäksi aiemmat palkkaerimielisyydet ja se, että hän ei ollut kirkon jäsen. Kanne hylättiin sekä tasa-arvolain että yhdenvertaisuuslain osalta, ja kantaja velvoitettiin korvaamaan seurakunnan oikeudenkäyntikulut. (Vailla lainvoimaa 22.3.2019)
22.3.2019 11.00
Unionin tuomioistuimen ennakkoratkaisu sopimusehtodirektiivissä tarkoitetun kuluttajan ja elinkeinonharjoittajan käsitteestäKuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 2 artiklan b alakohtaa on tulkittava siten, että yrityksen työntekijää ja hänen puolisoaan, jotka tekevät kyseisen yrityksen kanssa ensisijaisesti mainitun yrityksen henkilökunnan jäsenille tarkoitetun luottosopimuksen yksityisasunnon hankinnan rahoittamiseksi, on pidettävä kyseisessä säännöksessä tarkoitettuina ”kuluttajina”.
Direktiivin 93/13 2 artiklan c alakohtaa on tulkittava siten, että mainittua yritystä on pidettävä kyseisessä säännöksessä tarkoitettuna ”elinkeinonharjoittajana”, jos se tekee tällaisen luottosopimuksen liiketoimintansa yhteydessä, vaikka luottojen myöntäminen ei ole sen pääasiallista toimintaa.
KKO piti koulutuskustannusten korvaamista koskevaa työsopimusehtoa kohtuuttomana A oli lokakuussa 2013 allekirjoitetun työsopimuksen perusteella työskennellyt B Oy:n palveluksessa provisiopalkkaisena kiinteistönvälittäjänä toistaiseksi voimassa olevassa työsuhteessa. Työsopimuksen ehdon mukaan A oli velvollinen korvaamaan B Oy:lle sellaiset LKV-tutkintoon ja muuhun erikoistumiseen tähtäävistä koulutuksista aiheutuneet kustannukset, jotka olivat syntyneet 24 kuukauden aikana ennen työsuhteen päättymistä, jos hän aloitti kuuden kuukauden kuluessa työsuhteen päättymisestä kilpailevan välitystoiminnan. A oli irtisanonut työsopimuksen päättymään tammikuussa 2015 ja siirtynyt kilpailevan yhtiön palvelukseen. B Oy oli tämän jälkeen vaatinut A:lta sopimusehdon perusteella korvausta koulutuskustannuksista. Korkein oikeus katsoi, että asiassa ei ollut sovellettava kilpailukieltosopimusta koskevaa TSL 3 luvun 5 §:ää. Työsopimukseen sisältyvän ehdon soveltaminen oli kuitenkin kohtuutonta, kun huomioon otettiin muun muassa koulutuksen laatu, sovitun korvauksen määrä, korvausvelvollisuuden ajallinen kesto ja A:n palkkaus. (Ään.)
25.3.2019 8.47
Vastauksia kysymyksiin liikennepalvelulain vaikutusten seurannasta Liikenne- ja viestintävirasto Traficom seuraa liikennepalvelulain ja sen tuoman taksiuudistuksen vaikutuksia erilaisten mittareiden ja tutkimusten avulla. Liikenne- ja viestintävirasto julkaisi 21. maaliskuuta 2019 tietoja kyselytutkimuksesta, joka tehtiin heti uudistuksen jälkeen elo-syyskuussa 2018.
25.3.2019 14.18
Autonvuokrauksen hinnoittelu selkeneeEuroopan komissio ja EU:n kuluttajaviranomaiset ovat saaneet autonvuokrausalan viisi johtavaa yritystä (Avis, Europcar, Enterprise, Hertz ja Sixt) selkeyttämään autonvuokrauksen hintojen esitystapaa.
25.3.2019 14.20
Toisin kuin käräjäoikeus hovioikeus velvoitti vammantuottamuksesta tuomitun suorittamaan asianomistajalle korvausta myös ansionmenetyksestä - jalkavammaa oli pidettävä laadultaan sellaisena, jonka voitiin katsoa olevan omiaan laukaisemaan masennusta Vastaaja oli kaatunut valittajan päälle, jonka seurauksena valittajan vasempaan jalkaan oli tullut hankala sääriluun pään pirstaleinen murtuma. Asiassa oli HO:ssa kysymys siitä, oliko valittaja esittänyt riittävän näytön siitä, että hänelle oli aiheutunut vastaajan syyksi luetun menettelyn johdosta työansion menetystä enemmän kuin se määrä, jonka Kela oli hänelle korvannut. HO katsoi, että asiassa lausutuilla perusteilla syy-yhteyttä kyseessä olevan vahinkotapahtuman ja valittajan työkyvyttömyyden välillä oli pidettävä riittävän todennäköisenä myös ajalla 1.11.-31.12.2016. (Vailla lainvoimaa 25.3.2019)
27.3.2019 8.11
Unionin tuomioistuimen ennakkoratkaisu kuluttajasopimusten kohtuuttomista ehdoistaKuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 ja 7 artiklaa on tulkittava yhtäältä siten, että ne ovat esteenä sille, että kohtuuttomaksi todettu kiinnelainasopimuksen ennenaikaista erääntymistä koskeva ehto pidetään osittain voimassa poistamalla siitä osat, jotka tekevät siitä kohtuuttoman, jos poistamisella muutettaisiin ehdon sisältöä puuttumalla sen keskeiseen asiasisältöön, ja toisaalta siten, etteivät nämä artiklat ole esteenä sille, että kansallinen tuomioistuin korjaa tällaisen kohtuuttoman ehdon pätemättömyyden korvaamalla sen sellaisen lain säännöksen uudella sanamuodolla, johon ehto suurelta osin perustuu ja jota sovelletaan, kun sopimuspuolet ovat tästä sopineet, edellyttäen, ettei kyseessä oleva kiinnelainasopimus voi pysyä voimassa, jos mainittu kohtuuton ehto poistetaan, ja että koko sopimuksen pätemättömäksi toteamisesta aiheutuu kuluttajalle erityisen haitallisia seurauksia.
27.3.2019 10.00
Unionin tuomioistuin kumosi EU-parlamentin kiinnostuksenilmaisupyynnön ja sen nojalla perustetun tietokannan autonkuljettajista Euroopan parlamentin 4.4.2016 julkaisema kiinnostuksenilmaisupyyntö ja sen nojalla perustettu tietokanta hakijoista, joita voidaan ottaa palvelukseen sopimussuhteisiksi toimihenkilöiksi autonkuljettajan tehtäviin, kumottiin Espanjan vaatimuksesta.
27.3.2019 10.54
Tupakkatuotteiden jäljitettävyysjärjestelmän tunnisteiden antajaksi Suomessa Allexis s.r.o.Yritys antaa seuraavat viisi vuotta tupakkalain vaatimat tunnisteet Suomen markkinoille saatettaville tupakkatuotteille. Savukkeiden ja kääretupakan pakkauksissa on oltava yksilölliset tunnisteet 20. toukokuuta 2019 lähtien. Ennen 20.5.2019 valmistetut pakkaukset saavat olla liikkeessä vuoden, 20. toukokuuta 2020 saakka. Muihin tupakkatuotteisiin kuin savukkeisiin ja kääretupakkaan sovelletaan sääntelyä 20.5.2024 alkaen. Tukut eivät saa 20. heinäkuuta 2019 lähtien myydä savukkeita ja kääretupakkaa sellaisille toimijoille, joilla ei ole tunnistekoodeja.
27.3.2019 11.06
Valituslupia ei myönnetty marjanpoimijoiden jutussa KKO on hylännyt 15 marjanpoimijan valituslupahakemukset jutussa, joka koski sotkamolaisen yrityksen ja thaimaalaisten marjanpoimijoiden välistä riita-asiaa. Rovaniemen hovioikeuden antama tuomio jäi siten pysyväksi.Avoin uutinen
27.3.2019 12.15
Tukes testautti äitiyspakkausten tuotteita – puutteita ei löytynyt Turvallisuus- ja kemikaalivirasto (Tukes) selvitti vuonna 2018 äitiyspakkausten sisältämien tekstiilien, lastenhoitotarvikkeiden ja kosmetiikan vaatimustenmukaisuutta. Tarkasteltavina olivat Kansaneläkelaitoksen äitiysavustuksena jakama vuoden 2018 äitiyspakkaus ja yhden kaupallisen toimijan äitiyspakkaus Finnish Baby Box. Tarkastetuissa tuotteissa ei tutkituilta osin havaittu turvallisuuspuutteita.
27.3.2019 13.44
Unionin tuomioistuin: Verkko-ostosta koskevaa kuluttajan peruuttamisoikeutta sovelletaan patjaan, jonka suojakalvo on poistettu toimituksen jälkeen Voidaan olettaa, että elinkeinonharjoittaja voi saattaa patjan, kuten vaatteen, pesemällä tai desinfioimalla jälleen myyntikelpoiseksi terveyden tai hygienian vaarantumatta.